stanford-oval/wikipedia huggingface dataset:
Zaatarin pakolaisleiri
Historia

Monilla jordanialaisilla on sukulaisia Syyriassa. Syyrian sisällissodan alettua vuonna 2011 maahan alkoi saapua pakolaisia, mutta sodan alussa heitä vastaanottivat lähinnä paikalliset sukulaiset. Etenkin maaliskuusta 2013 lähtien pakolaisvirrat alkoivat kuitenkin suurentua huomattavasti, kun Syyrian Bašar al-Assadin hallinto alkoi määrätietoisesti ajaa oppositiota tukeneita syyrialaisia pakolaisiksi. Monet Jordaniaan saapuneista tulivat Syyriaan eteläosista ja etenkin Daraan kaupungin alueelta lähellä Jordanian rajaa.
Zaatarin pakolaisleiri perustettiin heinäkuussa 2012 ja myöhemmin perustettiin myös Azraqin pakolaisleiri. Jordaniaan saapui 600 000 pakolaista, mikä maan väkiluvun huomioon ottaen oli valtava määrä. Leirit pystyivät kuitenkin asuttamaan suuren joukon pakolaisia.  Zaatarin leirillä asui huipussaan 120 000 pakolaista. Alkuperäisiä telttoja alettiin korvata vakinaisemmilla rakennuksilla. Samaan aikaan rakennettiin teitä, kouluja, sairaaloita ja muuta infrastruktuuria. Zaatarin pakolaisleiristä tuli huipussaan teknisesti ottaen maan neljänneksi suurin paikkakunta.
Väestö

Zaatarin leirillä asuvia pakolaisia oli vuonna 2024 arviolta miltei 78 000. Kyselyjen mukaan suurin osa leirin asukkaista haluaa jonakin päivänä palata kotimaahansa.
Vain hyvin pienellä osalla pakolaisista on virallinen työlupa Jordaniassa. Paikalle on kuitenkin muodostunut kauppa- ja yritystoimintaa. Monet kauppiaista ovat keskittyneet kolmen kilometrin mittaiselle torikadulle, jolle on  Pariisin kuuluisan Avenue des Champs-Élyséesn kadun mukaan anettu lempinimi "Šams Elysees".
Katukuvaa.
Ääriarvo

Matematiikassa funktion ääriarvo on funktion arvo sellaisessa pisteessä, että tämän pisteen jossakin ympäristössä olevissa pisteissä funktion arvo on aina joko suurempi tai yhtä suuri (minimi) tai pienempi tai yhtä suuri (maksimi) kuin ääriarvo. Ääriarvot voivat olla funktion maksimeja tai minimejä.  Ääriarvot voivat olla paikallisia eli lokaaleja tai yleisiä eli globaaleja ääriarvoja. Funktion derivaatta on nolla niissä ääriarvokohdissa, joissa funktio on derivoituva. (Huomaa, että esimerkiksi suljetun välin päätepisteissä funktio ei ole derivoituva, vaikka sama funktio ilman tarkasteluvälin rajausta olisikin derivoituva kaikkialla.)
Paikallinen minimi

Funktion f paikallinen (lokaali) minimi välillä  [a,b] on  x^{*}\Leftrightarrow \exists \delta >0:f(x^{*})\leq f(x)\quad \forall x\in [a,b]\cap \{x\in \mathbb {R} |\left|x-x^{*}\right|<\delta \}
Funktion f paikallinen (lokaali) minimi välillä  [a,b] on  x^{*} jos ja vain jos ehto  f(x^{*})\leq f(x) toteutuu kaikilla  x , jotka kuuluvat väliin  [a,b] ja ovat pisteen  x^{*} lähellä.
Paikallinen maksimi

Funktion f paikallinen (lokaali) maksimi välillä  [a,b] on  x^{*}\Leftrightarrow \exists \delta >0:f(x^{*})\geq f(x)\quad \forall x\in [a,b]\cap \{x\in \mathbb {R} |\left|x-x^{*}\right|<\delta \}
Funktion f paikallinen (lokaali) maksimi välillä  [a,b] on  x^{*} jos ja vain jos ehto  f(x^{*})\geq f(x) toteutuu kaikilla  x , jotka kuuluvat väliin  [a,b] ja ovat pisteen  x^{*} lähellä.
Globaali minimi

Funktion f (globaali) minimi on  x^{*}\Leftrightarrow f(x^{*})\leq f(x)\forall x
Minimi on siis funktion kaikkein pienin arvo.
Globaali maksimi

Funktion f (globaali) maksimi on  x^{*}\Leftrightarrow f(x^{*})\geq f(x)\forall x
Maksimi on siis funktion kaikkein suurin arvo.
Ääriarvolauseita

Funktiolla voi olla ääriarvokohta (ns. kriittiset pisteet)
derivaatan nollakohdissa
suljetun välin päätepisteissä
epäjatkuvuuskohdissa
kohdissa, joissa derivaatta ei ole olemassa
Jatkuvalla funktiolla on suljetulla välillä suurin ja pienin arvo.
Jos funktiolla on suurin arvo, se on yksi maksimeista. Jos funktiolla on pienin arvo, se on yksi minimeistä.
Funktion cos(3πx)/x paikallinen ja globaali maksimi ja minimi, kun 0.1≤x≤1.1
Edward Mills Purcell

| Edward Mills Purcell |
| --- | --- |

Henkilötiedot
Syntynyt: 30. elokuuta 1912 Taylorville, Illinois, Yhdysvallat
Kuollut: 7. maaliskuuta 1997 (84 vuotta) Cambridge, Massachusetts, Yhdysvallat
Kansalaisuus:   Yhdysvaltalainen
Koulutus ja ura
Väitöstyön ohjaaja:  Kenneth Bainbridge ja Henry De Wolf Smyth
Instituutti:  Purduen yliopisto, Harvard, MIT
Tutkimusalue:  Fysiikka
Tunnetut työt:  Ydinmagneettinen resonanssi
Palkinnot:   Nobelin fysiikanpalkinto (1952)
Edward Mills Purcell (30. elokuuta 1912 – 7. maaliskuuta 1997) oli yhdysvaltalainen fyysikko. Hän sai Nobelin fysiikanpalkinnon yhdessä Felix Blochin kanssa ydinmagneettisen resonanssin (NMR) analyysimenetelmän löytämisestä.
Purcell kasvoi Illinoisissa ja opiskeli sähkötekniikkaa indianassa Purduen yliopistossa. Hän kiinnostui fysiikasta jo siellä, lähti Saksan Karlsruheen vaihto-opiskelijaksi ja jatkoi kotimaahan palattuaan Harvardin yliopistossa missä väitteli vuonna 1938.
Toisen maailmansodan aikana Purcell työskenteli  MIT:ssä tutkaongelmien parissa. Vuonna 1946 hän kehitti uuden menetelmän jolla voitiin havaita ydinmagneettista resonanssia paljon tarkemmin kuin Isidor Isaac Rabin aikaisemmalla menetelmällä.
Purcell oli naimisissa ja hänellä oli kaksi poikaa.
NMR-menetelmää käytetään nykyisin yleisesti  molekyylien ja yhdisteiden rakenteen tutkimiseen.
Enamorado Por Primera Vez

| ”Enamorado Por Primera Vez” Enrique Iglesias |
| --- | --- | --- |

Singlen tiedot
 Albumilta: Vivir
 Äänitetty : 1996
 Julkaistu: Tammikuu 1997
 Formaatti: CD-single
 Tuottaja(t): Rafael Pérez-Botija
 Tyylilaji: Latino musiikki
 Kesto: 04.28
 Levy-yhtiö: Fonovisa
Enrique Iglesiaksen muut singlet
| ”Trapecista” 1996 | ”Enamorado Por Primera Vez” 1997 | ”Sólo En Tí” 1997 |
"Enamorado Por Primera Vez" on Enrique Iglesiaksen toiselta studioalbumilta Vivir julkaistu single. Se julkaistiin tammikuussa 1997 albumin ensimmäisenä singlenä. Laulun on kirjoittanut Enrique Iglesias ja sen on tuottanut Rafael Pérez-Botija. Laulu menestyi hyvin, se oli ykkössijalla Billboard Hot Latin Tracks -listalla.
Aiheesta muualla

Enamorado discogs.com -sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Edison

Edison viittaa muun muassa seuraaviin:
Sukunimi

Thomas Edison (1847–1931), yhdysvaltalainen keksijä
Charles Edison (1890–1969), yhdysvaltalainen poliitikko ja liikemies, Thomas Alva Edisonin poika.
Paikat

Edison (Kalifornia)
Edison (Georgia)
Edison (Nebraska)
Edison (New Jersey)
Edison (Ohio)
Edison (Washington)
Edison Park (Chicago)
Muut

Edison, vuosina 1915–1975 Helsingin Yrjönkadulla toiminut elokuvateatteri
Edison, yhdysvaltalainen toiminta- ja jännityselokuva vuodelta 2005
Edison-kanta, hehkulamppujen kiinnitystapa
Edison-mitali IEEE:n myöntämä palkinto saavutuksista sähkötekniikassa
Edison Lighthouse, brittiläinen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Edison”, voi hakea sivunnimihaulla, laajalla sivunnimihaulla tai tekstihaulla.
Epeli Nailatikau

| Epeli Nailatikau |
| --- | --- |
 Epeli Nailatikau vuonna 2014.
Fidžin presidentti
 30. heinäkuuta 2009 – 12. marraskuuta 2015  
Edeltäjä:  Josefa Iloilo
Seuraaja:  Jioji Konrote
Fidžin parlamentin puhemies
 2001–2006  
Fidžin ulkoministeri
 2007–2008  
Henkilötiedot
Syntynyt: 5. heinäkuuta 1941 (ikä 83) Suva
Tiedot
Sotilaspalvelus
Palvelusmaa(t):  Uusi Seelanti Fidži
Puolustushaara:  maavoimat
Palvelusvuodet:  1966–1987
Sotilasarvo:  prikaatinkenraali
Ratu Epeli Nailatikau (s. 5. heinäkuuta 1941)[lähde? ] on fidžiläinen poliitikko. Hän oli Fidžin presidentti vuosina 2009–2015.
Nailatikau palveli armeijassa 20 vuoden ajan, ja toimi armeijan komentajana. Hänet syrjäytettiin vuoden 1987 vallankaappauksessa ja hän lähti diplomaattiuralle.
Nailatikau oli parlamentin puhemies vuosina 2001–2006. Nailatikau oli Fidžin ulkoministeri 2007–2008. Vuodesta 2008 hänet nimitettiin johtamaan uutta ministeriötä, joka johti maakuntien kehitystä ja etnisten ryhmien välisiä asioita.
Vuonna 2009 väliaikaishallitus nimitti hänet presidentiksi sen jälkeen kun 88-vuotias Ratu Josefa Iloilo oli luopunut vallasta. Nailatikaun valintaan vaikutti se, että hänet tunnetaan laajasti Tyynenmeren alueella tekemästään AIDSin vastaisesta työstä.
Willie Ormond

| Henkilötiedot |
| --- | --- | --- |
Koko nimi: William Esplin Ormond
Syntymäaika: 23. helmikuuta 1927
Syntymäpaikka: Falkirk, Skotlanti
Kuolinaika: 4. toukokuuta 1984 (57 vuotta)
Kuolinpaikka: Musselburgh, Skotlanti
Pituus: 173 cm
Seurat
| Vuodet | Seura | O (M) |
| 1946 1946–1961 1961–1962 |  Stenhousemuir FC  Hibernian FC  Falkirk FC |   355 (147) 27 (4) |
Maajoukkue
| 1954–1959 |  Skotlannin maajoukkue | 6 (2) |
Valmennusura
1967–1973 1973–1977 1977–1980 1980:  St. Johnstone FC  Skotlannin maajoukkue  Hearts FC  Hibernian FC
 Seurajoukkueuran tilastot kattavat vain kansalliset sarjat.
Willie Ormond OBE (s. 23. helmikuuta 1927 – 4. toukokuuta 1984) oli skotlantilainen jalkapallovalmentaja ja laitahyökkääjä. Hänet muistetaan erityisesti Hibernianin legendaarisen hyökkäysryhmän, The Famous Fiven jäsenenä. Valmentajana hän mm. luotsasi Skotlannin maajoukkueen MM-kisoihin 1974.
Ura pelaajana

Ormond aloitti Stenhousemuirissa, josta siirtyi jo marraskuussa 1946 Hibernianiin. Hän nousi nopeasti seuran avauskokoonpanoon ja muodosti yhdessä Bobby Johnstonen, Lawrie Reillyn, Gordon Smithin ja Eddie Turnbullin kanssa The Famous Five-hyökkäysmuodostelman, joka on yksi Skotlannin jalkapallohistorian kovimmista. Jokainen iski Hibs-vuosinaan yli 100 maalia. Ormond edusti Hibsiä kaikkiaan 15 vuotta ja voitti tuona aikana kolme Skotlannin mestaruutta. Hän jätti Hibsin viimeisenä kuuluisasta viisikosta siirtyen Falkirkiin 1961. Hän edusti seuraa yhden kauden ja lopetti mittavan uransa 35-vuotiaana 1962.
Skotlannin maajoukkueessa Ormond pelasi kuusi maaottelua ja teki kaksi maalia, joista toisen ottelussa Suomea vastaan 1954. Hän oli mukana Skotlannin joukkueessa MM-kisoissa 1954.
Ura pelaajana > Meriitit pelaajana

Skotlannin mestaruus (3): 1948, 1951, 1952
Hopeaa (3): 1947, 1950, 1953
Skotlannin cup
Hopeaa (2): 1947, 1958
Ura valmentajana

Valmennusuransa Ormond aloitti Falkirkin apulaisvalmentajana. Päävalmentajadebyyttinsä hän teki St. Johnstonessa 1967. Hänen johdollaan seura eteni liigacupin finaaliin kaudella 1968/69. Liigassa seura sijoittui parhaimmillaan kolmanneksi 1970/71 jättäen taakseen Rangersin ja edeten mukaan europeleihin ensi kertaa seuran historiassa.
Vuonna 1973 Ormond siirtyi Skotlannin maajoukkueen peräsimeen ja johdatti mm. Kenny Dalglishin ja Dennis Law'n tähdittämän maajoukkueen MM-kisoihin 1974. Skotlanti ei ainoana joukkueena hävinnyt kisoissa yhtään ottelua, mutta putosi jo lohkovaiheessa maalierolla. Tämä on edelleen Skotlannin paras esitys MM-kisoissa. Ormond ei kuitenkaan onnistunut jatkamaan menestyskulkua EM1976-karsinnoissa, vaan se jäi rannalle lopputurnauksesta. Hän jätti tehtävänsä toukokuussa 1977.
Maajoukkuepestinsä jälkeen Ormond toimi Heartsin päävalmentajana. Monet Hearts-fanit eivät sulattaneet arkkivihollisseura Hibernianissa uraa tehneen Ormondin palkkaamista ja vuonna 1980 annettuja potkuja ei juurikaan surtu. Hearts-pestinsä jälkeen hän toimi vielä Hibernianin valmentajana, mutta joutui eroamaan terveydellisten syiden vuoksi.
Ormond menehtyi 4. toukokuuta 1984 Musselburghissa 57-vuotiaana. Hänen kuolemansa jälkeen St. Johnstone nimesi stadioninsa eteläkatsomon Ormondin mukaan.
Ura valmentajana > Meriitit valmentajana

Skotlannin liigacup
Hopeaa: 1969
MM-1.kierros: 1974
| 0 | 1 | 2 |
| --- | --- | --- |
| Edeltäjä: Bobby Brown | St. Johnstonen päävalmentaja 1967–1973 | Seuraaja: Jackie Stewart |
| 0 | 1 | 2 |
| --- | --- | --- |
| Edeltäjä: Tommy Docherty | Skotlannin maajoukkueen päävalmentaja 1973–1977 | Seuraaja: Ally MacLeod |
| 0 | 1 | 2 |
| --- | --- | --- |
| Edeltäjä: John Hagart | Heartsin päävalmentaja 1977–1980 | Seuraaja: Bobby Moncur |
| 0 | 1 | 2 |
| --- | --- | --- |
| Edeltäjä: Eddie Turnbull | Hibernianin päävalmentaja 1980 | Seuraaja: Bertie Auld |
Aiheesta muualla

Willie Ormond
Ephesia persimilis

| Ephesia persimilis |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Catocalinae
Suku::  Ephesia
Laji::  persimilis
Kaksiosainen nimi
 Ephesia persimilis  Warren, 1888 
Katso myös
   Ephesia persimilis Wikispeciesissä   Ephesia persimilis Commonsissa 
Infobox OKNimi-testi OK: 
Ephesia persimilis on yökkösten heimoon kuuluva yöperhoslaji. Sitä esiintyy läntisessä Intiassa.
Edinburgh Capitals

| Edinburgh Capitals |
| --- | --- |

Perustettu:  1998
Kaupunki:   Edinburgh, Skotlanti
Kotiareena:  Murrayfield Ice Rink
– kapasiteetti:  3 800
Sarjataso:  EIHL
Värit:                
Toimitusjohtaja:   Scott Neil
Päävalmentaja:   Michael D'Orazio
Omistaja:   Scott Neil
Infobox OKVirheellinen NIMI-arvo: 
Edinburgh Capitals on skotlantilainen jääkiekkojoukkue pääkaupunki Edinburghissa. Se pelaa Britannian Elite Ice Hockey Leaguessa. Seura perustettiin vuonna 1998.
Capitals pelaa kotiottelunsa Murrayfield Ice Rink -jäähallissa Edinburghissa. Hallin katsojakapasiteetti on 3 800.
Joukkue kaudella 2018–2019

| Maalivahdit> Numero | Maalivahdit> Kansallisuus | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

 : 
| Puolustajat> Numero | Puolustajat> Kansallisuus | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

 : 
| Hyökkääjät> Numero | Hyökkääjät> Kansallisuus | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Syntymäpaikka |
| --- | --- | --- | --- | --- | --- | --- |

| 20 |  | Aaron Robertson | L | H | Juniori | Kirkcaldy, Skotlanti |
| 42 |  | Michael Ireland | R | OLH | 2018 | Edinburgh, Skotlanti |
| 92 |  | Igor Valejev (A) | L | VLH | 2018 | Snežinsk, Venäjän SFNT, Neuvostoliitto |
Emilio Arrieta

Emilio Arrieta
Pascual Juan Emilio Arrieta y Corera (21. lokakuuta 1823 Puente la Reina – 11. helmikuuta 1884 Madrid) oli espanjalainen säveltäjä. Hänen taustansa oli italialaisen oopperan parissa, mutta hän jäi espanjalaisen musiikin historiaan etenkin ansioistaan zarzuelan parissa.
Arrieta oli maanomistajan poika, joka siirtyi 10-vuotiaana hyväosaisen siskonsa hoivaan Madridiin. Hän opiskeli Madridin konservatoriossa ja vuosina 1841–1845 muiden muassa Nicola Vaccain johdolla Milanon konservatoriossa. Milanon konservatoriossa hän ystävystyi säveltäjä Amilcare Ponchiellin kanssa. Vuonna 1845 esitettiin ooppera Ildegonda, joka toi Arrietalle La Scalan sävellyspalkinnon. Libreton kyseiseen kolminäytöksiseen oopperaan laati Temistocle Solera, ja ooppera esitettiin menestyksellä useissa Italian kaupungeissa.
Arrieta pääsi Madridiin palattuaan nopeasti kuningatar Isabella II:n suosioon. Hän sai kuningattarelta useita nimityksiä ja pääsi lopulta Madridin Teatro Realin säveltäjä-ohjaajaksi joulukuussa 1849. Pari kuukautta tätä ennen Teatro Realissa oli esitetty Arrietan Ildegonda-ooppera. Vuonna 1850 Ildegondaa seurasi toinen Arrietan Temistocle Soleran librettoon säveltämä ooppera, La conquista de Granada. Myöhemmin hän sävelsi myös kaikkiaan yli 50 zarzuelaa, vaikkakin monet näistä ovat tyylillisesti italialaisvaikutteisempia kuin hänen aikalaistensa vastaavat teokset. Arrietan libretisteihin kuului muiden muassa Antonio García Gutiérrez.
Arrieta opetti Madridin konservatoriossa vuodesta 1857 ja pääsi sen johtajaksi Espanjan vallankumouksen (1868) jälkeen. Hänen johtaviin oppilaisiinsa kuuluivat Ruperto Chapí ja Tomás Bretón. Arrieta pääsi Isabella Katolilaisen ritarikunnan jäseneksi. Arrieta sai aivohalvauksen pari vuotta ennen kuolemaansa kotonaan Madridissa vuonna 1894. Jälkikäteen Arrietan teoksista suosittuna on pysynyt etenkin kolminäytöksinen ooppera Marina (1871). Siitä on tullut yksi esitetyimmistä espanjalaisista oopperoista.
Aiheesta muualla

IMSLP: nuotteja
Yan Xishan

| Yan Xishan |
| --- | --- |
 Yan Xishan 1920-luvulla.
Kiinan tasavallan pääministeri
 3. kesäkuuta 1949 – 7. maaliskuuta 1950  
Presidentti:  Li Zongren Tšiang Kai-šek
Edeltäjä:  He Yingqin
Seuraaja:  Chen Cheng
Henkilötiedot
Syntynyt: 8. lokakuuta 1883 Hebian, Wutai, Shanxi, Kiina
Kuollut: 23. toukokuuta 1960 (76 vuotta) Taipei, Taiwan
Tiedot
Puolue:  Kuomintang
Yan Xishan (kiin.: 閻錫山; pinyin: Yán Xīshān; 8. lokakuuta 1883 Hebian, Wutai, Shanxi, Kiina – 23. toukokuuta 1960 Taipei, Taiwan) oli kiinalainen sotaherra, joka hallitsi Shanxin maakuntaa käytännössä koko vuosien 1911–1949 tasavallan ajan. Yan toteutti Shanxissa maltillisia uudistuksia ja hänen valtakautenaan Shanxi tunnettiin Kiinan ”mallimaakuntana”. Hän oli myös Kiinan tasavallan pääministerinä 1949–1950.
Aiheesta muualla

Kuvia tai muita tiedostoja aiheesta Yan Xishan Wikimedia Commonsissa
Yan vuonna 1948.
Epeli Hau'ofa

Epeli Hau'ofa (1939 Papua-Uusi-Guinea – 11. tammikuuta 2009 Suva, Fidži) oli tongalais-fidžiläinen kirjailija ja antropologi.
Hau'ofa syntyi Papua-Uudessa-Guineassa tongalaisten lähetyssaarnaajien lapsena. Hän kävi koulunsa Papua-Uudessa-Guineassa, Tongalla ja Fidžin Suvassa. Tämän jälkeen hän opiskeli antropologiaa McGillin yliopistossa ja Australian kansallisessa yliopistossa. Hau'ofa väitteli filosofian tohtoriksi sosiaaliantropologiassa Australian kansallisesta yliopistosta. Hänen väitöskirjansa julkaistiin vuonna 1981 nimellä Mekeo: inequality and ambivalence in a village society. Hau'ofa aloitti akateemisen uransa Etelä-Tyynenmeren yliopistossa vuonna 1975. Kolme vuotta myöhemmin hänestä tuli Tongan kuningas Taufa'ahau Tupou IV:n yksityinen varasihteeri. Vuodesta 1981 Hau'ofa johti Etelä-Tyynenmeren yliopiston maaseudun kehityksen keskusta. Palattuaan yliopiston pääkampukselle Fidžille hän opetti sosiologiaa. Vuodesta 1997 hän johti Etelä-Tyynenmeren yliopistoon Suvaan perustamaansa Oceania Centre for Arts and Culturea (OCAC). Uransa aikana Hau'ofa opetti myös Papua-Uuden-Guinean yliopistossa ja oli maoritutkimuksen ja antropologian Visiting Senior Fellow Aucklandin yliopistossa..
Hau'ofa julkaisi runoutta, romaaneja, novelleja, esseitä ja tietokirjallisuutta. Hän omaksui kirjailijana postmodernistisen tyylin ja tuli tunnetuksi etenkin satiirin ja huumorin käytöstä. Hau'ofan teosten joukossa ovat novellikokoelma Tales of the Tikongs (1983), romaani Kiss in the Nederends (1987), Our Crowded Islands, Corned Beef and Tapioca ja kriittisten esseiden kokoelma Class and Culture in the South Pacific. Hau'ofa hahmotteli kirjoituksissaan Oseanian uudenlaista ymmärrystä, jossa imperialistinen näkökulma hylättiin. Hän kritisoi myös kristinuskon ja kapitalismin vaikutuksia. Hau'ofa perusti vaimonsa Barbaran kanssa Tongalla kirjallisuuslehden Faikara. Hänellä oli myös poika Epeli. Tammikuussa 2009 Hau'ofa kuoli sairaalassa Suvassa sydänvaivoista kärsittyään. Vuonna 2023 Hau'ofalle myönnettiin postuumisti kirjallisuuden kunniatohtorin arvo Aucklandin yliopistosta.
Youthanasia

| Youthanasia Megadeth |
| --- | --- | --- |

Studioalbumin tiedot
 Äänitetty : Phase Four -studiossa Tempessä ja Vintage Recorders -studiossa Phoenixissa vuonna 1994.
 Julkaistu: 1. marraskuuta 1994
 Formaatti: CD, LP, C-kasetti
 Tuottaja(t): Max Norman
 Tyylilaji: heavy metal
 Kesto: 49.57
 Levy-yhtiö: Capitol Records
Megadethin muut julkaisut
| Countdown to Extinction 1992 | Youthanasia 1994 | Hidden Treasures 1995 |
Singlet albumilta Youthanasia
 ”Train of Consequences” Julkaistu: 10. marraskuuta 1994  ”À Tout le Monde” Julkaistu: helmikuu 1995
Youthanasia on yhdysvaltalaisen thrash metal -yhtye Megadethin kuudes studioalbumi. Yhtye äänitti albumin Tempessä ja Phoenixissa tuottaja Max Normanin kanssa, ja levy-yhtiö Capitol Records julkaisi sen 1. marraskuuta 1994. Youthanasia seurasi kaupallisesti erittäin menestynyttä Countdown to Extinctionia, ja albumin tekeminen oli yhtyeelle vaikeaa. Albumilla soittava, laulaja-kitaristi Dave Mustainen, basisti David Ellefsonin, kitaristi Marty Friedmanin ja rumpali Nick Menzan muodostama kokoonpano joutuikin albumin tekemisen aikana koetukselle. Muut jäsenet yrittivät muuttaa yhtyeen päätöksentekoa demokraattisemmaksi ja painostivat Dave Mustainea vähentämään yksipuolista hallintaansa yhtyeessä. Yhtyeen sisäinen kemia alkoi hiljalleen kärsiä.
Youthanasia debytoi Billboard 200 -listan sijalla neljä, ja se ylitti platinalevyrajan vuonna 1995. Albumi sai positiivisen vastaanoton.
Megadeth lähestyi albumin äänittämistä tavalla, joka poikkesi huomattavasti yhtyeen aiemmasta työskentelystä. Albumin kappaleet on äänitetty studiossa livenä, ja soitto tallennettiin albumille pienine virheineen. Joitain kappaleita äänitettiin jopa kymmeniä kertoja ennen kuin ne kelpasivat albumille. Dave Mustaine, David Ellefson ja Marty Friedman virittivät soittimensa albumille E♭-viritykseen eli puoli sävelaskelta normaalivirettä alemmaksi. Yhtyeen musiikillinen tyyli vaihtelikin Youthanasian julkaisusta 1990-luvun loppuun paljon.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 5. tammikuuta 1995
Platinum: 5. tammikuuta 1995
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Reckoning Day | Mustaine, Friedman | 4.35 |  |  |  |  |  |  |
| 2. | Train of Consequences | Mustaine | 3.26 |  |  |  |  |  |  |
| 3. | Addicted to Chaos | Mustaine | 5.26 |  |  |  |  |  |  |
| 4. | À Tout le Monde | Mustaine | 4.22 |  |  |  |  |  |  |
| 5. | Elysian Fields | Mustaine | 4.03 |  |  |  |  |  |  |
| 6. | The Killing Road | Mustaine | 3.57 |  |  |  |  |  |  |
| 7. | Blood of Heroes | Mustaine | 3.57 |  |  |  |  |  |  |
| 8. | Family Tree | Mustaine, Ellefson, Menza | 4.07 |  |  |  |  |  |  |
| 9. | Youthanasia | Mustaine | 4.09 |  |  |  |  |  |  |
| 10. | I Thought I Knew It All | Mustaine, Ellefson, Friedman, Menza | 3.44 |  |  |  |  |  |  |
| 11. | Black Curtains | Mustaine, Friedman | 3.39 |  |  |  |  |  |  |
| 12. | Victory | Mustaine | 4.27 |  |  |  |  |  |  |
| bonus-kappaleet vuoden 2004 uudelleenjulkaisussa |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 13. | Millennium of the Blind | Mustaine, Friedman | 2.15 |  |  |  |  |  |  |
| 14. | New World Order (Demo)  | Mustaine | 3.45 |  |  |  |  |  |  |
| 15. | Absolution (Instrumental)  | Mustaine, Friedman | 3.27 |  |  |  |  |  |  |
| 16. | À Tout Le Monde (Demo)  | Mustaine | 6.20 |  |  |  |  |  |  |
Kokoonpano

Dave Mustaine - soolo,- rytmikitara, laulu
David Ellefson - bassokitara, taustalaulu
Marty Friedman - soolokitara, taustalaulu
Nick Menza - rummut
Singlet

Train of Consequences (1994)
À Tout le Monde (1995)
Videot

Train of Consequences (1994)
À Tout Le Monde (1995)
Reckoning Day (1995)
Aiheesta muualla

Youthanasia Discogsissa. (englanniksi)
Albumi Youthanasia Encyclopaedia Metallum -sivustolla (englanniksi)
Esplanaden metroasema

Esplanaden metroasema voi tarkoittaa seuraavia:
Esplanaden metroasema (MRT), Singaporen Mass Rapid Transitin asema
Esplanaden metroasema (Kalkutta), Kalkutan metron asema
Esplanade de la Défensen metroasema, Pariisin metron asema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esplanaden metroasema”, voi hakea sivunnimihaulla, laajalla sivunnimihaulla tai tekstihaulla.